Nu går Googles bud-droner i luften

Bud-droner har været på tegnebrættet hos adskillige af de store spillere i årevis, men nu sker der noget. Google-moderselskabet Alphabet har meddelt, at de åbner for deres droneleveringstjeneste i Dallas-Fort Worth torsdag. Tjenesten, der har fået navnet Wing, skal blandt andet levere sundheds- og wellnessprodukter for Walgreens.

“Med denne service vil Dallas-Fort Worth-området være den første i USA med adgang til on-demand dronelevering,” siger en talsmand for virksomheden i en email.

Dronerne skal også levere is fra Blue Bell Creameries, receptpligtig medicin til kæledyr fra Easyvet, samt førstehjælpskasser fra Texas Health.

“Dette bliver USA’s mest skalerbare droneleveringsoperation til dato, da Walgreens-teammedlemmer vil behandle deres egne ordrer og selv indlæse pakker på droner – mens Wing overvåger leveringen fra et fjerntliggende sted,” fortæller Wing.

Alphabets bud-droner har været igennem utallige timers testflyvninger inden de er blevet godkendt til kommercielt brug. Blandt andet har de fløjet i Finland.

Bud-drone fra Wing.

Alphabet er ikke de eneste, der vil levere varer via droner. Det er også en varm kartoffel for Amazon. I december 2013 lovede Amazon-chefen Jeff Bezos at hans Prime Air-tjeneste ville være i luften inden for fem år. Det er dog ikke sket – men projektet eksisterer endnu.

Nu går Googles bud-droner i luften